section_heading: Rani život
paragraph_text: Rođen je u glavnom gradu i luci države Haiti, Port-au-Prince. Pripadao je aristokraciji Haitija, bio je jedan od jedanaestero djece Augustea Roumaina i Émilie Auguste. Njegov otac je bio veliki zemljovlasnik, a majka mu je bila kći Tancrèdea Augustea, koji je bio predsjednik Republike 1912-1913. Započeo je svoje školovanje u rodnome gradu, a zatim otišao u Švicarsku. Putovao je i studirao u Europi, na otoku Martinique, Kubi, u SAD-u i Meksiku. S dvadeset godina se vratio na Haiti koji je tada bio okupiran od strane Sjedinjenih Američkih država. Pridružio se drugim mladim intelektualcima pokretu otpora američke okupacije, ova grupa igrat će značajnu ulogu na kraju okupacije.